Source: http://politeia.org.ro/stiri-revista-presei/revista-presei-6-ianuarie-pericol-iminent-csm-bondrea-si-securitatea/23113/
Timestamp: 2018-04-19 11:32:40+00:00

Document:
Revista presei – 6 ianuarie / Pericol iminent! CSM, Bordea şi Securitatea | PoliteiaWorld
Home » Stiri / Revista Presei	» Revista presei – 6 ianuarie / Pericol iminent! CSM, Bordea şi Securitatea
Revista presei – 6 ianuarie / Pericol iminent! CSM, Bordea şi Securitatea
06/01/2014 Autor theophyle Categorii: Stiri / Revista Presei
Bună dimineata intr-o zi de luni. Vremea va fi mai caldă decât în mod normal în această perioadă, mai ales în vest, la deal şi la munte. Maximele termice vor fi cuprinse între 5 şi 15 grade, mai scăzute în zonele cu ceaţă persistentă, iar minimele între -9 grade în estul Transilvaniei şi 6 grade în Dealurile de Vest. n zonele joase din sudul şi din estul ţării cerul va fi mai mult noros şi în special dimineaţa şi noaptea se va semnala ceaţă, trecător asociată cu burniţă. În celelalte regiuni, înnorările vor fi temporare, iar ceaţă va fi izolat dimineaţa şi local noaptea. Va mai ploua slab, pe arii restrânse în Maramureş, în nordul Crişanei şi al Transilvaniei, iar în Carpaţii Orientali, la altitudini mari vor fi posibile precipitaţii mixte. Vântul va sufla slab până la moderat.
În Bucureşti, cerul va avea înnorări şi mai ales dimineaţa şi noaptea va fi ceaţă. Vântul va sufla în general slab. Temperatura maximă va fi de 3…5 grade, iar cea minimă de -2…-1 grad.
Curs valutar BNR valabil azi: 1 EURO = 4. 4882 RON; 1 USD = 3. 2888 RON; 1 EURO = 1. 3647 USD; Francul elvetian 3. 6498 RON. Gramul de aur 130.3037 RON.
Gâlceava din USL dezbină PNL. Scandalul izbuncnit în USL dezvăluie un PNL şubred. Un segment din PNL cere organizarea unui nou Congres pentru revalidarea candidaturii lui Crin Antonescu, în timp ce alţi liberali invită la calm. Scandalul de început de an din USL a scos la iveală zbuciumul din PNL privind candidatura lui Crin Antonescu pentru postul de la Cotroceni. Unii liberali din conducerea partidului le-au cerut partenerilor din PSD reconfirmarea fidelităţii. Şi, pentru ca garanţiile oferite de social-democraţi să nu poată fi contestate, s-a avansat ideea unui Congres al USL care să-l bată în cuie pe Crin Antonescu drept candidat al USL la alegerile prezidenţiale. Primul care a propus organizarea unui Congres al coaliţiei a fost vicepreşedintele PNL Florin Ţurcanu, care a anunţat că, la următoarea şedinţă a partidului, vrea să ia taurul de coarne. „Trebuie să tranşăm lucrurile. Dacă rămânem la guvernare şi în USL, trebuie să facem un congres comun PSD, PNL, PC, UNPR şi mai validăm sau nu candidatura lui Crin Antonescu. Dacă nu rămânem în USL, ne apucăm de treabă singuri, ne încărcăm bateriile şi vedem cât putem obţine singuri. Ca să rămâi la guvernare, trebuie să ai un congres care să valideze obiectivele USL şi candidatul la prezidenţiale”, şi-a exprimat liderul PNl Botoşani doleanţele. Nemulţumirea lui Ţurcanu a avut un ecou puternic în PNL, iar neîncrederea a infestat rapid organizaţiile judeţene deja şubrezite de scandaluri. La Ilfov, unde preşedintele Consiliului Judeţean, Marian Petrache, şi social-democrata Gabriela Firea şi-au măsurat forţele în repetate rânduri, propunerea lui Ţurcanu a picat ca o mănuşă. „Domnul Ţurcanu, pentru că există tensiuni şi tensiunile nu aduc lucruri bune, doreşte să lămurească situaţia. Adică e albă sau neagră, pentru că mai rău decât să nu facem nimic este să stăm într-un circ continuu“, a clarificat Petrache declaraţiile colegului de partid. Integral aduce Adevarul.
Adrian Năstase şi-ar putea afla luni sentinţa definitivă în dosarul Zambaccian. Adrian Năstase află luni dacă scapă de închisoare sau nu. Magistraţii au amânat pentru 6 ianuarie pronunţarea în dosarul Zambaccian, în care fostul premier este acuzat de luare de mită şi şantaj. Şi pentru a se pregăti sufleteşte pentru ziua cea mare a sentinţei, Năstase şi-a petrecut ultimele zile la munte. Adrian Năstase este acuzat în acest caz că că, în perioada 2002 – 2004, în calitate de premier, ar fi primit, în mod direct şi prin intermediul soţiei sale, Dana Năstase, foloase necuvenite în valoare de aproximativ 630.000 de euro la cursul de schimb 2002/2004, scrie Mediafax. Aceste foloase constau în contravaloarea unor bunuri importate din China şi cheltuielile aferente acestor importuri, precum şi contravalorea unor lucrări efectuate la imobilele lui Năstase din localitatea Cornu şi din Bucureşti. La ultimul termen, procurorul Direcţiei Naţionale Anticorupţie (DNA) a cerut completului de cinci judecători al Înaltei Curţi de Casaţie şi Justiţie (ICCJ) pedepse cu executare pentru Adrian şi Dana Năstase. De cealaltă parte, apărarea lui Adrian Năstase, formată din patru avocaţi, a arătat că există numeroase vicii în dosarul Zambaccian, precum probe şi documente fără relevanţă juridică, mărturii contradictorii şi acuzaţii ce nu există în materialitatea lor.Avocaţii au cerut judecătorilor să îi achite pe soţii Năstase sau, în cel mai rău caz pentru aceştia, să menţină decizia primei instanţe şi să respingă recursul făcut de DNA. Integral aduce B1TV
Evoluția PIB până în 2017 și lipsa coeziunii interne. Valoarea PIB pe regiuni este concentrată undeva în intervalul 60 – 70 miliarde lei, cu un nivel semnificativ mai mare pentru Sud-Muntenia, care atacă pragul de 80 miliarde lei și îl va depăși în 2014. Regiunea capitalei se detașează net, cu o valoare a PIB situate în echivalent la peste două regiuni și relativ la exact 25% din PIB-ul României atât în 2013 cât și în 2014. După cum se poate vedea, și pe calea diferențelor de populație, regiunile sunt destul de echilibrate ca rezultat al activității economice ( în afară de excepția constituită de zona Capitalei, doar regiunea Sud-Vest Oltenia are o valoare sensibilmai mică a PIB). Ceea ce nu prea recomandă tulburarea acestui echilibru prin reorganizarea administrativ-terirorială. Fără a intra mai adânc în cifrele prezentate de INS, trebuie subliniat că adevăratele disparități sunt intraregionale. (Și din motive de mărime a populației) Ele ating aproximativ nivelul de patru la unu în cazul perechilor Iași-Vaslui, Constanța-Tulcea, Prahova-Ialomița, Dolj-Mehedinți, Timiș-Caraș-Severin, Cluj-Sălaj, Brașov-Covasna ( ”Scorul” București – Ilfov este de circa 9 la 1 din motive obiective).Revenind la nivel regional, din păcate, și în perspectivă, regiunea cu cel mai redus nivel de dezvoltare la nivel național, cea de Nord-Est, va bate pasul pe loc la mai puțin de două treimi din media generală (cu valori estimate constant la 62,2% până în 2017). Similar, Regiunea de Sud-Est și regiunea de Sud-Vest Oltenia se vor menține ușor peste patru cincimi din media națională. Integral la Curs de Guvernare.
Cine sunt candidații pentru funcția de președinte și vicepreședinte CSM. Plenul Consiliului Superior al Magistraturii (CSM) va alege, în şedinţa de luni, viitoarea conducere a instituţiei, respectiv preşedintele şi vicepreşedintele instituţiei pentru anul în curs. Cristi Danileț, membru CSM, a spus în această seară la Digi24 cine sunt cei trei candidați. Astăzi și-au depus candidatura trei membri CSM. Judecătorul Adrian Bordea și-a depus candidatura pentru președinția Consiliului Superior al Magistraturii și procurorii Gheorghe Muscalu și Bogdan Gabor pentru funcția de vicepreședinte, a spus Cristi Danileț, membru CSM, în emisiunea „Kilometrul 0” de la Digi24. „Mâine, dacă suntem în cadrul Consiliului minim 15 membri, se vor desfășura alegerile undeva în jurul orelor 13.00”, a spus Cristi Danileț. Acesta a adăugat că legea permite ca inclusiv mâine, în timpul ședinței, membrii CSM să își depună candidatura pentru una din cele două funcții. Totodată, el a menționat că nu s-a gândit să candideze pentru una din cele două funcții. Conform ordinii de zi afişate pe site-ul Consiliului, în cadrul şedinţei de luni, pe lângă alegerea noii conduceri a CSM, va fi prezentat şi raportul de activitate al instituţiei, dar fi stabilit şi calendarul privind alegerea membrului CSM care va fi reprezentant al tribunalelor. Instituţia a fost condusă în 2013 de procurorul Oana Schmidt-Hăineală, în calitate de preşedinte, şi de judecătorul Adrian Bordea, drept vicepreşedinte. Preşedintele Traian Băsescu va participa la şedinţa plenului CSM, potrivit unui anunţ al Administraţiei Prezidenţiale. DIGI24
Fuga de Justiţie îl trimite la puşcărie! Dan Voiculescu şi-a recompensat complicii cu funcţii şi excursii. ergivesarea procesului fraudării ICA timp de 5 ani i-a adus un spor la pedeapsă mogulului. Tribunalul Bucureşti a explicat că politicianul era atent cu cei care l-au ajutat să păcălească statul. Judecătoarea Graţiela Constantin de la Tribunalul Bucureşti a explicat de ce fondatorul Partidului Conservator (PC), Dan Voiculescu (67 de ani), trebuie să execute 5 ani de închisoare în procesul “Privatizării frauduloase a Institutului de Cercetări Alimentare (ICA)”. “Tribunalul apreciază că scopul educativ-preventiv al pedepsei ce va fi aplicată inculpatului poate fi atins numai prin privarea sa de libertate”, susţine magistratul. Judecătoarea a sancţionat şi modul în care Voiculescu şi-a dat demisia din funcţia de parlamentar, pentru a tergiversa soluţionarea dosarului şi a muta procesul de la Curtea Supremă. “La operaţia de individualizare a pedepsei, pe lângă circumstanţele reale ale săvârşirii faptei, Tribunalul a avut în vedere şi circumstanţele personale ale inculpatului: lipsa antecedentelor penale, vârsta, dar şi atitudinea acestuia faţă de Justiţie rezultând din dobândirea şi, respectiv, pierderea în mod intenţionat a calităţii de senator, pentru a atrage competenţa unor instanţe de grad diferit, aspect care a condus la tergiversarea soluţionării cauzei”, a explicat Graţiela Constantin. Judecătoarea a explicat cum a fost posibil ca patrimoniul imobiliar al ICA, evaluat la 7,9 milioane de euro, să ajungă, în 2003, sub controlul lui Dan Voiculescu. Ea a atras atenţia asupra preţului scăzut, 104.730 de euro, “un preţ de garsonieră de periferie”, plătit de firma lui Voiculescu pentru achiziţionarea de la stat a pachetului de acţiuni ICA. Integral aduce EVZ
Mii de utilizatori Yahoo sunt infectaţi cu malware. Majoritatea, în România, Marea Britanie şi Franţa. Două firme de securitate online au avertizat că mii de utilizatori ai yahoo. com ar putea fi infectaţi cu un malware de pe serverele de publicitate ale Yahoo, scrie Business Insider. Compania Fox-IT din Olanda a scris pe blogul său, vineri, că a detectat şi investighează infectarea mai multor clienţi Yahoo cu malware luat de pe ads.yahoo.com. Aceştia au luat malwareul dacă au dat click pe reclame. Fox-IT estimează că 83% dintre atacuri au avut loc în România, Marea Britanie, Franţa şi Pakistan şi niciunul în SUA, scrie zdnet.com. Business Insider scrie că hackerii fie au modificat reţeaua Yahoo, infectând-o cu malware, fie pur şi simplu au promovat programele malware drept reclame pe ads.yahoo.com, trecând peste filtrele de securitate ale Yahoo.Sursa notează că atacurile din ultima perioadă asupra site-urilor cu Java atrag atenţia că acest limbaj de programare, creat acum 20 de ani, a devenit un ”pericol pentru securitatea online”. De asemenea, Mark Loman, cercetător pe securitate online, a confirmat pe Twitter că Yahoo a fost victima unui atac cibernetic. Business Insider scrie că primele semne ale infecţiei au apărut pe 30 decembrie 2013, iar Yahoo a anunţat că lucrează pentru remedierea problemei. Yahoo.com are un trafic de 280 milioane de vizite şi 1,6 miliarde de afişări pe zi. UPDATE. Experţii informatici estimează că 27.000 de adrese de e-mail ale Yahoo sunt virusate în fiecare oră, multe dintre acestea fiind din România. Specialiştii le recomandă utilizatorilor să îşi schimbe parolele, chiar dacă nu au fost afectaţi, anunţă televiziunile de ştiri. Integral aduce Gandul.
BNR si-a numarat banii pusi “la ciorap”: Avem rezerve valutare de ​32,5 miliarde de euro. Isarescu: Daca rezerva ar scadea, Romania ar fi obligata sa achite mult mai rapid o parte din datorii iar Statul nu s-ar mai putea imprumuta. Cei 11 discuta zilnic, dar se intalnesc formal o data pe luna. Sunt numiti de Guvernator si decid componenta rezervelor valutare a Bancii Nationale. Tot ei recomanda in ce titluri sa investeasca BNR si la care sa renunte. E drept, profiturile din administrarea rezervei au scazut mult de cand cu criza, dar inca sunt pe plus. “E destul de complicat sa gasesti optimul rezervei. Un nivel prea mare ridica semne de intrebare iar unul prea mic iti poate afecta credibilitatea”, a spus pentru HotNews unul din membrii Comitetului de Administrare a Rezervelor Internationale- CARI. Profitabilitatea rezervelor valutare este data de ratele dobanzii la rezervele in lei, de cele la valuta si de evolutia cursului de schimb. In cazul in care ratele dobanzii la rezervele constituite in moneda nationala sunt mari, iar ratele dobanzii la rezervele valutare sunt mici, este posibil ca respectiva banca centrala sa aiba probleme. Acumularea de rezerve se bazeaza pe disponibilitatea acestora in momentul in care moneda nationala se afla in scadere. In cazul in care moneda nationala scade, banca centrala isi poate vinde rezervele pe piata, poate stabiliza moneda si poate obtine un profit, care cu putin noroc indeparteaza efectele negative cauzate de detinerea initiala a rezervelor. Pe de alta parte, in cazul in care rezervele sunt investite in active denominate in dolari, o scadere considerabila a dolarului reduce valoarea investitiei masurata in moneda nationala. Remember Isarescu: Daca rezerva ar scadea, Romania ar fi obligata sa achite mult mai rapid o parte din datorii iar Statul nu s-ar mai putea imprumuta. Integral aduce HotNews
Candidatul Bordea la şefia CSM are un proiect de management care poate subordona Justiţia. Vezi unde sunt capcanele. Consiliul Superior al Magistraturii, garantul independenţei Justiţiei, îşi alege luni preşedintele şi vicepreşedintele. De conducerea CSM depinde continuitatea aplicării principiilor statului de drept. În proiectul de management al judecătorului Adrian Bordea, candidat la funcţia de preşedinte, se ascund capcane cumplite. Ele ar putea subordona Justiţia intereselor unor organizaţii sindicale ale judecătorilor sau procurorilor, nu de puţine ori afiliate politic, aşa cum s-a văzut în ultimii doi ani. Judecătorul Adrian Bordea, nepotul temutului general de Securitate Aron Bordea, membru al unui complet care a dispus eliberarea din arestul preventiv a unor înalţi ofiţeri SRI, foşti ai Securităţii, şi-a depus candidatura pentru funcţia de preşedinte al Consiliului Superior al Magistraturii. Bordea este singurul membru CSM care şi-a anunţat oficial candidatura şi proiectul de management pentru funcţia de preşedinte. Surse din CSM spun că pentru funcţia de vicepreşedinte ar candida procurorii George Muscalu, reprezentatul Parchetului General în CSM, şi Bogdan Gabor, reprezentantul procurorilor de la Parchetele de pe lângă Tribunalele din ţară. În contrapunct cu proiectul- limbaj de lemn al candidatului Bordea, proiectul lui Bogdan Gabor poate deveni obiect de studiu: este clar, concis, la obiect ( vezi documentul ataşat). Muscalu nu şi-a făcut public proiectul de management. Dacă în funcţia de preşedinte CSM este ales un judecător, atunci pentru funcţia de vicepreşedinte mai pot candida doar procurorii (şi invers). Cu alte cuvinte, există câte o funcţie de conducere pentru fiecare dintre secţiile CSM, respectiv una pentru secţia de judecători, alta pentru secţia de procurori. Integral aduce Romanial Libera
Ruperea USL – nu daca, ci cand si cum. Anul a inceput sub un mare semn de intrebare: se rupe sau nu USL? Nu e nicio dilema. Ruptura nu numai ca este inevitabila, ci, de facto, ea s-a si produs. Iar explicatia e simpla, e valabila din momentul constituirii USL si am afirmat-o deja de mai multe ori. Nu exista niciun motiv rational, conform logicii politicii, pentru ca un partid aflat in situatia PSD – adica un partid care are cei mai multi primari, cei mai multi presedinti de Consilii Judetene, cei mai multi parlamentari si sefia guvernului, cea mai buna structura teritoriala, cea mai buna masinarie electorala, si, mai ales, obsesia puterii absolute – sa renunte de buna voie la functia suprema in stat, o functie dupa care tanjeste de 10 ani si pe care ar putea-o pierde pentru urmatorii 10 ani. Poate ca daca modificarea Constitutiei ar fi reusit si functia prezidentiala ar fi fost jupuita de atributii, interesul PSD ar fi fost mai mic. Dar cum atributiile raman intacte, asa ceva este imposibil. PSD nu este un partid de amatori, de romantici ai politicii. Este partidul cel mai pragmatic si mai experimentat de pe scena politica. Nu are cum sa faca o asemenea eroare. Chiar daca Victor Ponta, sub numele de cod Carlanul, ar fi putut sa gandeasca asa ceva, greii PSD, baronii nu ar accepta in ruptul capului si nu ar consimti in veci sa traga cu toata puterile pentru un candidat al altui partid. Asa ceva nu se poate. Problema PSD este cand sa rupa USL si cum, pentru a suporta costuri politice si electorale cat mai mici. Dar cum centrul trebuie sa raman imaculat si Victor Ponta trebuie lasat sa joace partitura liderului unificator si tolerant, fara orgolii si ambitii personale, atacurile vin din esalonul doi, sunt din ce in ce mai dure si reflecta intentii din ce in cei mai clare. Integral aduce Ziare.com
Boboteaza. Pe 6 ianuarie, crestinii sărbătoresc botezul lui Iisus Hristos, sau Boboteaza. Boboteaza încheie ciclul celor 12 zile ale sărbătorilor de iarnă care încep în Ajunul Crăciunului. În grecește, cuvântul Bobotează este numit Teofanie sau Epifanie care se traduce prin “Arătarea Domnului”, adică a Sfintei Treim. Evanghelia relatează că și Iisus a venit din Galileea, pentru a fi botezat de Ioan, care, văzându-l, a spus: „Iată mielul lui Dumnezeu, cel ce spăla păcatul lumii”. Conform acestei relatări, ieșind din apa Iordanului, Iisus ar fi spus „cerurile s-au deschis și duhul lui Dumnezeu s-a vărsat, coborându-se ca un porumbel și venind peste el. Și glas din ceruri zicând : acesta este Fiul Meu cel iubit întru care am binevoit”. Boboteaza este deci una dintre cele mai importante sărbători ale anului pentru creștini. De obicei, în această perioadă este foarte frig în România, de aceea este des folosită expresia „gerul Bobotezei”. În tradiția românească, in localitățile așezate pe malul unui râu, pe malul Dunării sau pe țărmul mării, se obișnuiește că preotul, cu ocazia slujbei care se face acum, să arunce o cruce de lemn în apa foarte rece, uneori chiar înghețată, după care sar câțiva flacăi curajoși pentru a o aduce înapoi. În toate bisericile ortodoxe, preoții fac agheasmă (apă sfințită), cu care “botează” apele, oamenii, animalele și casele. Înainte de regimul comunist, această datină exista și la București, Patriarhul coborând Calea Victoriei de la Palatul regal până la Dâmbovița, unde pocăiții, îmbrăcați în halaturi albe, se aruncau în apa înghețată pentru a o ridica. Mai multe puteti afla AICI
58 Raspunsuri la Revista presei – 6 ianuarie / Pericol iminent! CSM, Bordea şi Securitatea
Sare'n Ochi06/01/2014 at 08:11
sper ca Bombo isi ia partea de burberry in plina figura.
si sper ca CSM sa se stie apara de securisti. desi problema este cu judecatorii care vor face chiar si idiotenii numai sa nu mai fie condusi de catre procurori. orgoliile si frustrarile ne distrug.
theophyle06/01/2014 at 08:15
Mare pericol la CSM. MARE DE TOT!
Cedric06/01/2014 at 08:32
proiectul de management al lui Bordea pare facut de USL! Parca i-a fost dictat de cele mai sinistre figuri “preocupate” de justitie (putem enumera destui dintre care n-ar lipsi nici Ponta, nici Voiculescu sau madam Costiniu, tot parlamentul si toti baronii). Daca nu le-a reusit modificarea Codului Penal, incearca pe alte cai si s-ar putea sa le reuseasca.
http://www.ziare.com/stiri/justitie/cod-rosu-la-csm-1275973
theophyle06/01/2014 at 08:35
suntem in mare pericol de acapararea unui organism important al justitiei – CSM. Daca dupa CCR cade si CSM-ul in mainile lor, ar fi bine sa ne facem valizele 🙁
geo06/01/2014 at 08:32
Intr-adevar, la CSM se petrec lucruri grave, demne de tari care sint in conflict gen Sudanul de sud, Irak, Siria si nicidecum intr-o tara membra UE si NATO…
Revin la stirea de ieri – cea legata de cei 3000 de mujahedini: nu cumva prin aceasta actiune ne punem in strare de razboi cu Iranul? In plus conform alin. 4 al art. 3 din Constitutia Romaniei “Pe teritoriul statului român nu pot fi strămutate sau colonizate populaţii străine.” Sa intelegem ca urmeaza a fi modificata???
theophyle06/01/2014 at 08:38
1. Este vorba de mai putin de 100 de oameni;
2. a fost o propunere / rugaminte;
3. CSAT-ul trebuie sa hotarasca.
4. CSM-ul ma deranjaza mai mult decat o mie de mujaedini;
mircea06/01/2014 at 08:33
mornin` all 🙂
am dormit bine si am visat consistent.In culori 😀
Se facea ca ploua cu agheasma.Cateva picaturi de ploaie cazura peste bombonel.Incepu sa urle ca-l arde.Mai cazura cateva si pe bordea cand se pregatea sa intre in cladire.A urlat si el.Ici colo pe strada diversi oameni strigau.Ars,pfui,uau etc.
-lui bombonel i se mai prelungeste amanarea luarii deciziei.Cu o saptamana.
-sefia csm ii va reveni lui serban,vice gabor.
bordea planteaza borduri sub privirile piratului.Aron da ocheade periculoase.
-euro salta azi de 4,5 prea multe proiecte usl ramanand nefinantate
theophyle06/01/2014 at 08:39
Buna dimineata mircea 🙂
visele tale sunt in culori sau alb-negru?
mircea06/01/2014 at 08:48
mi-ar place ca sa se adevereasca visele 🙂 Rareori cand mai visez asu imi aduc aminte de ele,visele sunt in general in culori.(cred ca stiu la ce te gandesti 😆 cu nebunii astia care ne conduc nu-s prea departe nici eu 😆 )
theophyle06/01/2014 at 08:57
mircea nu suntem departe, crede-ma. De multe ori ma intreb de ce naiba ne-am pricopsit cu asemenea clasa politica. Am impresia ca poporul asta plateste pentru niste pacate ancestrale, altfel nu pot sa-mi explic!
Tzepelica06/01/2014 at 09:15
Poporul se inghesuie/se bate la coada la dopuri. 🙂
Pt. sticlele cu apa sfintita, distribuite de Shpagoveanu`.
mircea06/01/2014 at 08:39
incredibil cata prostie in invatamantul primar/gimnazial.Doua saptamani de vacanta de iarna ptr. ca peste o luna copii sa mai aiba o saptamana. !
fragmentarea vacantelor, instabilitatea(aproape an de an) a sistemului nu vor duce la nimic bun(pe langa multe altele).Auzisem de propuneri cretine si-n privinta vacantei de vara-ca e prea lunga !!
Cedric06/01/2014 at 08:46
Inclin sa cred ca Mircea are dreptate in legatura cu bombonel: s-ar putea amana luarea deciziei ca sa-l lase sa-si revina dupa sarbatori.
Cat despre previziunile legate de CSM , ar fi prea frumos ca sa fie adevarat! Dar cine stie, poate ziua de azi sa faca o minune! Nu stiu cine ar putea stropi cu agheasma prin sala CSM unde au loc alegerile !
theophyle06/01/2014 at 08:48
e bine ca mai credem in minunile Bobotezei 🙂
mircea06/01/2014 at 08:56
vine piratul cu o galeata plina.Va fi ceva acolo 😀 .
Sper sa nu faca “reevaluari” de ultim moment.
Daca subteranele au functionat cumva(un eventual sens pe care eu il dau,gresit sau nu,relatiilor politice) poate ca ccr(cu grebla)e in contra-partida cu csm.
Ceva in genul procuror,gen,ministru si dna.
Tzepelica06/01/2014 at 08:57
La CSM, clanul securistilor.
Doar asta le mai lipsea ! 🙁
theophyle06/01/2014 at 09:07
daca Bondrea se alege, avem o restauratie si in justitie! Sper ca nu, dar nu sunt deloc optimist!
Tzepelica06/01/2014 at 09:12
In lipsa unei concurente serioase (cred ca jocurile au fost facute), ma tem ca se alege. 🙁
Tzepelica06/01/2014 at 09:08
Ia uitati aici hal de CV (parca e facut acu` 20 de ani), care incepe cu “starea civila”.
Si cu “scoala generala”, la “formarea profesionala”. 😆
Omul pare a fi marioneta perfecta, fara idei/gandire/initiative personale.
http://emap.csm1909.ro/site/Documente/Elections2011/bordea.PDF
theophyle06/01/2014 at 09:20
Asa l-a invatat bunicul, fostul general de securitate Aron Bondrea – sinistru personaj!
Tzepelica06/01/2014 at 09:32
Da, seamana cu o “autobiografie” din vremurile de trista amintire.
theophyle06/01/2014 at 09:36
cum naiba astia tasnesc la suprafata ca uleiul intr-un pahar cu apa!
Tzepelica06/01/2014 at 09:41
Sunt impinsi de la spate de “sistem”/tovarasii generali, ca sa-si asigure batranetele.
Si sa nu riste puscaria.
Tzepelica06/01/2014 at 09:50
Nici nu-ti poti imagina cati directori din ministere si companii de stat sunt odrasle de fosti generali secu/armata/militie.
Este una din explicatiile pt. care sistemul nu poate fi usor dizlocat.
Si prin care este alimentat cu sume enorme de bani, care-i confera forta electorala in teritoriu.
zigzag06/01/2014 at 10:04
e reteaua. agenti de influenta , zvoneri si raspandaci ai sistemului. prin 2007 o parte din retea a fost supusa de ioan talpes in spiritul “reformei” , au primit cadou un nash , suflet de pesedist care mai e si ginere la randul sau. acum vedem rezultatele.
pentru interesati – Ştiri Externe: 6 ianuarie 2014 / Lipsa de calificare hrăneşte şomajul din Europa
zigzag06/01/2014 at 09:44
ai avut dreptate Theophyle cand ai publicat postarea cu reintoarcerea la anii 90. restauratie direct la 90 , cu oameni scoliti in comandourile lui nicolaie militaru. nici macar la epoca bombo ci direct la epoca ilici-militaru , cand aghiotantii dan iosif sau catalin voicu intrau peste procurori si ii amenintau pe fata , cu pistoletul la sold.
Cetatean06/01/2014 at 09:46
salut! la CSM miza nu e Bordea (va iesi asta presedinte, oricum, mai ales ca nu pare sa aiba adversari), ci vicepresedintele, care va fi un procuror. Candideaza nastasianul sinistru Muscalu si tanarul Gabor. Primul e un procuror de casa al PSD, al doilea nu are pete cunoscute in biografie. Va dati seama ce miza e pentru PSD sefia sectiei de procurori…
Tzepelica06/01/2014 at 09:52
Adica ne intoarcem la …muscali ? 🙁
zigzag06/01/2014 at 09:59
salut ! daca acum avem cloaca care o avem pe la unele parchete in teritoriu .. da-ti seama ce semnal se trimite cu alde bordea la butoane si vreun muscal in postura de copilot 😀 . toate relele se duc direct in dosarele revolutiei si mineriadei. alea pe care bunicutzu si bunicutza au avut grija sa le ingroape bine.
radu06/01/2014 at 10:18
buna dimineata. de pe blogul unei peneliste cu aere de mare jurista “Cert e ca urechile mele nu vor mai suporta sa auda cum cineva care va fi condamnat in Romania este o victima a sistemului, cum justitia este in integralitatea ei condusa de ala cu Coarne de la Cotroceni sau ca ICCJ a dat hotararea, oricare ar fi ea, sub presiunea opiniei publice sau a MCV.” acum 2 luni ar fi fost o dovada clara 🙂 de cand se crapa usl nu mai e asa evident
Ovi06/01/2014 at 10:53
E mare jurista de universitate particulara cu experienta profesionala acumulata pe canapelele lui Bogdan Olteanu si Mihai Voicu. Ea e Alinuta din bancuri.
Si, da, se cam rup. Pe blogurile useliste acum se cearta pesedistii monarhisti cu penelistii si se acuza reciproc de basism. Partea proasta cu ruperea acum e ca dreapta s-ar putea uni in jurul PNL-ului si in jurul lui Blaga, ceea ce ar fi o catastrofa.
arrletty06/01/2014 at 12:00
Bun gasit.. Pai – doar nu asta era proiectul ? (ma repet) Iata DREAPTA, nu din spuma marii, ci din mlastini sulfuroase…puah
Cedric06/01/2014 at 10:54
UPDATE.Surse din magistratura au precizat pentru Evenimentul zilei ca ministrul Justitiei, Robert Cazanciuc, ar fi incercat in perioada sarbatorilor de iarna sa convinga mai multi magistrati din Consiliul Superior al Magistraturii sa-si dea votul pentru alegerea procurorului Gheorghe Muscalu in functia de vicepresedinte al CSM. Conform surselor citate, Cazanciuc ar fi purtat discutii in acest sens cu mai multi judecatori si procurori. Parca in contrareplica la acest tip de comportament si pentru contracararea tentativei de a inscauna un preferat al Guvernului Ponta, pe ultima suta de metri a aparut pe firmament si candidatura procurorului Bogdan Gabor. Pe facebook s-a starnit o miscare de convingere a judecatorului Cristi Danilet sa-si depuna canidatura pentru sefia CSM, insa pana la acest moment un asemenea anunt nu a fost facut. Insa candidaturi mai pot fi depuse inclusiv in timpul sedintei. (EvZ.ro).
Era de asteptat sa “lucreze” tovarasii chiar si in timpul sarbatorilor!
Sare'n Ochi06/01/2014 at 10:55
La sedinta care incepe la ora 13.00 participa si presedintele Traian Basescu. (despre alegerile de la CSM)
ce ragete se aud dinspre Latrine: ingerinta in treburile Justitiei!
Cedric06/01/2014 at 11:04
Eram sigur ca o sa urle! Nu e o noutate, mai tineti minte ce reprezentatie a dat , acum cativa ani, madam Pivniceru, tot in CSM, cand a fost de o obraznicie fara margini fata de presedinte. Acum a tacut, dar precis lucreaza din umbra tot pt. USL.
zigzag06/01/2014 at 11:48
Basescu ( b1tv ) : ” Predoiu ar asigura o liniste deplina ca presedinte” :))) . pe asta cand si-l asuma ca l a tinut ministru la justitie , de parca era un messi al ordinii si legii ?
Sare'n Ochi06/01/2014 at 13:45
a zis-o ca pe-o ironie. dupa ce inainte a zis ca numai hotii au nevoie de liniste. de ce nu esti cinstit?
theophyle06/01/2014 at 13:57
da bineinteles ca zis-o ca pe o ironie. Nimeni nu putea sa o inteleaga altfel!
zigzag06/01/2014 at 14:36
tu vorbesti cum mine de cinstit ? :)) ti am zis sa ma eviti. logic ca a fost ironic la adresa lui predoiu – acel predoiu pe care Marele Basescu Traian , reformator si mosier al poporului , il tot plimba dintr-un guvern intr-altu si il prezenta ca pe cel mai cel ministru de al attila incoace. de aia si intreb : Basescu Traian cand ti-l asumi pe predoiu ? pe nitu ? intreb cu bun simt , deoarece asa am vazut la tv cum declara domnul Presedinte ” mi-l asum ” .
Sare'n Ochi06/01/2014 at 15:14
bla-bla-bla-bla! am inteles: ai fost ironic.
in rest, evită-te singur!
theophyle06/01/2014 at 12:04
cine doreste poate urmari LIVE sedinta CSM http://www.csm1909.ro/csm/index.php?lb=ro
geo06/01/2014 at 12:37
Corpul de Geniu al Forţelor Terestre ale Statelor Unite din Europa a contractat, în luna decembrie 2012, serviciile firmei SC Glacial PROD SRL, cu sediul în Ilfov, pentru construcţia clădirilor temporare necesare în vederea amplasării sistemului american de apărare antirachetă la baza din Deveselu. Contractul pe opt luni a fost în valoare de 3,3 milioane de dolari. SC Glacial PROD SRL a subcontractat unor firme „fraiere”, iar când să le plătească lucrările efectuate şi-a cerut intrarea în insolvenţă, conform dosarului nr. 3946/93/2013 aflat pe rolul Tribunalului Ilfov din luna noiembrie.
nu dau site-ul ca e “toxic”…dar ingeniozitatea e demna de romanele sf…
theophyle06/01/2014 at 12:49
PENTRU INTERESATI – Din arhiva Politeia: dl judecator Adrian Bordea
geo06/01/2014 at 13:02
Piratul da de pamint cu mitomanul plagiator:
“Ma mir ca nu a pus si o poza cum a luat masa cu regele Decebal, dupa ce a fost la Sarmizegetusa.”
Probabil ca jandarmii si cei de la SPP nerecunoscindu-l pe Decebal, care, nu-i asa, era om simplu, nu ca tontolacul national, nu l-au lasat sa intre…
Mi-am adus aminte: in poza pusa de p.m. pe facebook pe geaca are un numar: 4205. Conicidenta sau nu acest numar il are un ordin al Ministrului Educatiei:
ORDIN nr. 4.205 din 15 iulie 2013
http://www.lege-online.ro/lr-ORDIN-4205%20-2013-%28149956%29.html
geo06/01/2014 at 13:07
http://www.mediafax.ro/politic/liderii-psd-suntem-alaturi-de-adrian-nastase-sa-l-ajute-dumnezeu-11855849
greata, sictir…imi aduce aminte de bivolaru…sau mai recent de nicolescu…
theophyle06/01/2014 at 13:15
sa le ramana in gat si sa-si cumpere toti fulare burberry din solidaritate
geo06/01/2014 at 13:12
“Ne propunem să dărâmăm cărămidă cu cărămidă ce a rămas din regimul politic Traian Băsescu — în 2014, se încheie 10 ani de distrugere a României, de minciună, dezbinare, sărăcie, izolare internațională și persecuție sistematică a adversarilor politici. Regimul Traian Băsescu este un sistem bazat pe o propagandă tipică legionarilor și metode de persecuție ale comuniștilor din anii 50 cu un ‘dictator’ paranoic, susținut de o gașcă de impostori și adulatori dependenți de bani și funcții publice”
http://www1.agerpres.ro/politica/2014/01/06/obiectivele-psd-pentru-2014-continuarea-directiei-bune-a-guvernarii-si-destructurarea-regimului-basescu-surse–11-44-52
Doamne, nici dincolo nu sint lasati in pace legionarii…poate nu stie pesedeul cum si-au fact de cap:
http://www.buciumul.ro/2013/11/01/despre-legionari-se-minte-cum-se-respira-nu-de-ieri-de-azi-ci-de-80-de-ani/
tiberiu200906/01/2014 at 13:37
Singurele (eventuale) bucurii politice pe 2014 vor veni de la Basescu.
Basescu este departe de a fi solutia pentru Romania. Dar ,deocamdata , este singura frana in fata expansionismului rusesc (asiatic).
Sare'n Ochi06/01/2014 at 15:18
frana in calea (^^^)
Sare'n Ochi06/01/2014 at 15:19
chestia aia este emoticonul pentru rechin – se pare ca functioneaza numai pe facebook.
geo06/01/2014 at 14:18
Nu putea sa taca? Sau s-a simtit exclus din corul pupaturilor de dosuri bombonesciene…
Premierul Victor Ponta a declarat, luni, că este o mare nedreptate ca Adrian Năstase să fie hăituit o viaţă întreagă de “sistemul lui Traian Băsescu”, având în vedere toate lucrurile “bune şi importante” pe care fostul premier le-a făcut pentru ţară.
“Am şi vorbit cu domnia sa. Cred sincer că pentru toate lucrurile importante şi bune pe care domnia sa le-a făcut pentru România, ideea de a fi hăituit o viaţă întreagă de sistemul domnului Băsescu este o mare nedreptate”, a spus Ponta, întrebat ce mesaj are pentru Năstase.
http://www.mediafax.ro/politic/ponta-e-o-mare-nedreptate-ca-nastase-sa-fie-haituit-o-viata-intreaga-de-sistemul-lui-basescu-11856828
Asta dupa ce niste avocati de 2 lei, fricosi s-au codit sa il excluda din barou si niste universitati de 1 1/2 lei il tin in corpul profesoral sperind la vreo minune…
geo06/01/2014 at 14:21
erata: co(d)it…
Intrebare pentru copilotul 4205: ce lucruri bune a facut n0049? Parafrazindu-l pe un alt impostor Elie Wiesel A furat si a furat si a furat si a furat si a furat!!!!!!!!
Sare'n Ochi06/01/2014 at 15:17
Bordea este noul sef al CSM. din pacate n-a avut contra-candidat. multi au incercat sa-l convinga pe Danilet.
Ovi06/01/2014 at 15:19
Bordea presedinte :(. La Antena 3 il fac fiu de securist. Se pare ca nu-i destul de grajdan pentru Varan. Daca nici fii astia de securisti nu le convine, oare ce i-ar multumi? Probabil direct Ana Pauker.
*nu le convin
theophyle06/01/2014 at 15:32
sau jocuri de glezne sau din fractiuni diferite
theophyle06/01/2014 at 15:31
postare noua – Despre ipocrizia politicienilor şi integritatea românilor din diaspora
« Din arhiva Politeia: dl judecator Adrian Bordea
Ştiri Externe: 6 ianuarie 2014 / Lipsa de calificare hrăneşte şomajul din Europa »

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CCR 
 CSM 
 csm 
 CSM 
 CSM 
 CSM 
 ICCJ 
 CSM